աղջկա ընտանիքին տրամադրվեց սնունդ և հեծանիվ, որի մասին փոքրիկը երազում էր: Ընտանիքը բազում խնդիրներ ունի մինչև անգամ բնակարանի ու կենցաղային պայմանների ապահովման: Երեխայի խնամքն իրականացնում է տատիկը, նրանք ապրում են թիթեղից կառուցված փոքրիկ կացարանում, որտեղ խնդիրներն ավելանում են եղանակային պայմանների փոփոխման հետ մեկտեղ: Ծանր ընտանեկան պայմանները երեխայի վրա մեծ ֆիզիկահոգեբանական ազդեցություն են թողնում: Հուսով ենք, որ մեր փոքրիկ աջակցության շնորհիվ կարողացանք փոքր-ինչ թեթևացնել ընտանիքի հոգսը և իրականացնել փոքրիկ աղջնակի հեծանիվ ունենալու երազանքը: Հրավիրում ենք իրավասու մարմինների ուշադրությունը ընտանիքի կենցաղային խնդիրների ինչպես նաև բնակարանի ապահովման աջակցման հարցում: Յուրաքանչյուր փոքր ներդրում իր մեծ ազդեցությունն է ունենում ծայրահեղ ծանր պայմաններում ապրող այս ընտանիքի համար: Հուսով ենք կգտնվեն մարդիկ, ովքեր կցանկանան օգնել 4- ամյա փոքրիկի ընտանիքին: